钦定古今图书集成/明伦汇编/官常典/第415卷 > 唐
## 钦定古今图书集成/明伦汇编/官常典/第415卷 > 唐

唐以侍御、尚医及尚食局食医、尚药局奉御等职属
殿中省，而太常寺有“太医署”，以令、丞统四博士，教诸
医而考课之。

按《唐书百官志》：“太常寺总郊社、太乐、鼓吹、太医、太卜、
廪牺、诸祠庙等署。太医署令二人，从七品下；丞二人，
医监四人，并从八品下；医正八人，从九品下。令掌医
疗之法，其属有四：一曰医师，二曰针师，三曰按摩师，
四曰咒禁师。皆教以博士，考试登用，如国子监医师、
医正、医工疗病，书其全之多少为考课，岁给药以防
民疾。”凡陵寝庙皆储以药，尚药、太常医各一人受之。
宫人患坊有药库，监门莅出给；医师、医监、医正番别
一人莅坊。凡课药之州，置采药师一人。京师以良田
为园，庶人十六以上为药园生，业成者为师。凡药，辨
其所出，择其良者进焉。

〈注〉有府二人，史四人，主药八人，药童二十四人，药园师二人，药园生八人，掌固四人，医师二十人，医工百人，医生四十人，典药一人，针工三十人，针生二十人，按摩工五十六人，按摩生十五人，咒禁师二人，咒禁工八人，咒禁生十人。

医博士一人，正八品上；助教一人，从九品上。掌教授
诸生以《本草》、“《甲乙》《脉经》”分而为业：一曰体疗，二曰疮
肿，三曰少小，四曰耳目口齿，五曰角法。

针博士一人，从八品上；助教一人，针师十人，并从九
品下。掌教针生，以经脉孔穴，教如医生。

“按摩博士一人，按摩师四人”，并从九品下。常教导引
之法，以除疾，损伤折跌者正之。

《咒禁》博士一人，从九品下。掌教咒禁祓除为厉者，斋
戒以受焉。

殿中省，其属有六局：曰“尚食、尚药、尚衣、尚乘、尚舍、尚
辇、侍御、尚医”二人，正六品上；尚食局，食医八人，正九
品下；尚药局，奉御二人，正五品下；直长二人，正七品
上。掌和御药诊视。凡药供御，中书、门下长官及诸卫
上将军各一人与监奉御莅之。药成，药佐以上先尝，
疏本方具岁月日，莅者署奏。饵日，奉御先尝，殿中监
次之，皇太子又次之，然后进御。太常每季阅送上药
而还。其朽腐者，左右羽林军给药，飞骑万骑，病者颁
焉。

〈注〉龙朔二年，改尚药局曰“奉医局。”有按摩师四人，咒禁师四人，书令史二人，书吏四人，直官十人，主药十二人，药童三十人，合口脂匠二人，掌固四人，

侍御医四人，从六品上。掌供奉诊候。司医五人，正八
品下；医佐十人，正九品下。掌疗众疾。

〈注〉皆贞观中置。